
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Košice 59Csp/256/2024 7124220080 04. 12. 2024 JUDr. Vladimír Dudík ECLI:SK:MSKE:2024:7124220080.1
Uznesenie Mestský súd Košice vo veci rozhodol žalobcu: Dopravný podnik mesta Košice, akciová spoločnosť, IČO: XX XXX XXX A. X XXX XX B. zast.: JUDr. Peter Frajt, advokát, s.r.o. Garbiarska 5 040 01 Košice proti žalovanému: C. D., nar. XX.X.XXXX E. XX XXX XX B..F. o zaplatenie 61,00 EUR s prísl. rozhodol: Konanie z a s t a v u j e. Žalovanému nárok na náhradu trov konania n e p r i z n á v a. odôvodnenie: 1. Žalobca v žalobe uplatnil právo na zaplatenie sumy 61,00 € s prísl. Súd výzvou zo dňa 4.11.2024 vyzval žalobcu na zaplatenie súdneho poplatku v sume 25 € v lehote 20 dní od doručenia podľa položky 1. písm. a), sadzobníka súdnych poplatkov. Výzvu prevzal žalobca dňa 5.11.2024, avšak ku dňu vyhotovenia tohto uznesenia súdny poplatok zaplatený nebol, žalobca ani nepožiadal o oslobodenie od platenia súdnych poplatkov. Preto súdu nezostávalo nič iné ako toto konanie zastaviť. 2. Podľa ust. § 10 ods. 1 zák. č. 71/1992 Zb. o súdnych poplatkoch v platnom znení, ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 vyzve poplatníka, aby poplatok zaplatil v lehote, ktorú určí, spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. 3. V súlade s ust. § 10 ods. 3, veta prvá zák. o súdnych poplatkoch v znení platnom od 01.07.2017, prvoinštančný súd zruší uznesenie o zastavení konania pre nezaplatenie súdneho poplatku, ak bol súdny poplatok zaplatený v lehote určenej súdom podľa odseku 1 alebo ak sú na to dôvody podľa odseku 2. 4. Podľa ust. § 10 ods. 2 cit. zák. v znení platnom od 01.07.2017, pre nezaplatenie poplatku súd podľa § 9 konanie nezastaví, ak
a) už začal konať vo veci samej, b) došlo k rozšíreniu žaloby, rozšíreniu návrhu, k podaniu vzájomnej žaloby alebo vzájomného návrhu v tej istej veci po tom, ako začal konať vo veci samej, c) žiada zaplatenie poplatku vo výške odporujúcej úprave podľa tohto zákona, d) vznikla poplatková povinnosť poplatníkovi podaním návrhu na nariadenie neodkladného opatrenia e) do uplynutia lehoty na zaplatenie súdneho poplatku bol podaný návrh na priznanie oslobodenia od súdnych poplatkov, ktorému súd vyhovel; ak súd návrhu vyhovie len sčasti, vyzve poplatníka na zaplatenie súdneho poplatku v takom rozsahu, ktorého sa oslobodenie týka. 5. Podľa ust. § 14 ods. 1 cit. zák. v znení platnom od 01.07.2017, ak tento zákon neustanovuje inak, na konanie vo veciach poplatkov sa primerane použijú ustanovenia Civilného sporového poriadku okrem § 357 písm. a). (2) V konaní podľa tohto zákona možno výnimočne vykonať dôkazy, ktoré strany alebo účastníci nenavrhli, ak je to nevyhnutne potrebné na zistenie skutkového stavu veci. (3) V sťažnosti proti rozhodnutiu o zastavení súdneho konania pre nezaplatenie súdneho poplatku nemožno namietať skutočnosti, ktoré nastali po uplynutí lehoty na zaplatenie súdneho poplatku. (4) V konaní podľa tohto zákona koná a rozhoduje vyšší súdny úradník vrátane rozhodovania o zastavení konania. Sudca v konaní koná a rozhoduje o sťažnostiach proti rozhodnutiam vyššieho súdneho úradníka. Ak sa sťažnosti vyhovie v plnom rozsahu, rozhodnutie nemusí obsahovať odôvodnenie. 6. Zákon o súdnych poplatkoch je procesným predpisom, preto platí jeho okamžitá možnosť aplikácie, čo znamená, že sa nové ustanovenia použijú aj na konania začaté pred 01. júlom 2017. Vychádzajúc z uvedeného, súd konanie zastavil, nakoľko žalobca nezaplatil súdny poplatok za žalobu v súdom určenej lehote. 7. O trovách konania súd rozhodol podľa ustanovenia § 256 ods. 1 Civilného sporového poriadku („CSP"), v zmysle ktorého, ak strana procesne zavinila zastavenie konania, súd prizná náhradu trov konania protistrane. 8. Podľa ust. § 262 ods. 1 CSP, o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 9. Podľa ust. § 262 ods. 2 CSP, o výške náhrady trov konania rozhodne súd prvej inštancie po právoplatnosti rozhodnutia, ktorým sa konanie končí, samostatným uznesením, ktoré vydá súdny úradník. 10. Keďže v tomto za zastavenie konania procesne zodpovedá žalobca, pretože nezaplatením súdneho poplatku zavinil, že konanie muselo byť zastavené, vznikol nárok na náhradu trov konania žalovanému. Pretože žalovanému podľa obsahu spisu v konaní žiadne trovy nevznikli, súd mu ich náhradu nepriznal. Poučenie: Proti uzneseniu súdu prvej inštancie vydanému súdnym úradníkom, ktoré treba doručiť, je prípustná sťažnosť. Sťažnosť môže podať ten, v koho neprospech bolo uznesenie vydané v lehote 15 dní od doručenia uznesenia na súde, ktorý napadnuté uznesenie vydal. O sťažnosti rozhoduje súd prvej inštancie spravidla bez nariadenia pojednávania. Ak nie je sťažnosť dôvodná, súd sťažnosť zamietne. Ak je sťažnosť dôvodná, súd napadnuté uznesenie zruší alebo zmení; v prípade zrušenia uznesenia je súdny úradník viazaný právnym názorom súdu. V sťažnosti sa popri všeobecných náležitostiach podania uvedie, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ domáha.

